দ্য ব্যাটম্যান একটি ২০২২ সালের আমেরিকান সুপারহিরো চলচ্চিত্র, যেটি ডিসি কমিক্স চরিত্র ব্যাটম্যানের উপর ভিত্তি করে নির্মিত। চলচ্চিত্রটি প্রযোজনা করেছেন ডিসি ফিল্মস, সিক্সথ এন্ড আইডাহো এবং ডিলান ক্লার্ক প্রোডাকশন্স এবং পরিবেশন করেছে ওয়ার্নার ব্রস.। এটি ব্যাটম্যান চলচ্চিত্র ফ্র্যাঞ্চাইজির একটি রিবুট। চলচ্চিত্রটি পরিচালনা করেছেন ম্যাট রিভস, যিনি পিটার ক্রেগের সাথে চিত্রনাট্যও লিখেছেন। এতে রবার্ট প্যাটিনসন ব্রুস ওয়েন/ব্যাটম্যান চরিত্রে অভিনয় করেছেন, জোঁ ক্রাভিটজ, পল ড্যানো, জেফরি রাইট, জন তারতুরো, পিটার সার্সগার্ড, অ্যান্ডি সার্কিস এবং কলিন ফারেল অভিনয় করেছেন।  দ্য ব্যাটম্যান ২০২২ সালের ২৩ ফেব্রুয়ারিতে লন্ডনে প্রিমিয়ার হয় এবং ৪ মার্চ প্রেক্ষাগৃহে মুক্তি পায়। ২০২১ সালের জুনের শুরুর দিকে এটি মুক্তি পাবার কথা থাকলেও কোভিড-১৯ মহামারির কারণে এটি মুক্তির তারিখ দুইবার পিছিয়ে যায়। সমালোচকরা অভিনয়, চিত্রগ্রহণ, নির্দেশনা, ভিজ্যুয়াল স্টাইল, অ্যাকশন সিকোয়েন্স এবং গল্পের প্রশংসা করেন, যদিও কেউ কেউ চলচ্চিত্রের দৈর্ঘ্য নিয়ে সমালোচনা করেন। একটি ব্যাটম্যান ইউনিভার্স চালু করার উদ্দেশ্যে এই চলচ্চিত্রটি তৈরি করা হয়, যার দুটি সিক্যুয়েল পরে মুক্তি দেওয়ার পরিকল্পনা করা হয় এবং এইচবিও ম্যাক্সের জন্য দুটি স্পিন-অফ টেলিভিশন ধারাবাহিক তৈরি করা হচ্ছে।  কাহিনি হ্যালোউইনে, গোথাম শহরের মেয়র ডন মিচেল জুনিয়রকে রিডলার নামে অভিহিত একজন ক্রমিক খুনি হত্যা করে। বিলিয়নপতি ব্রুস ওয়েন, যিনি দুই বছর ধরে ব্যাটম্যান হিসেবে শহরে নজরদারির কাজ করেছেন তিনি ও গোথাম শহর পুলিশ বিভাগ (জিসিপিডি) এই নিয়ে পাশাপাশি তদন্ত শুরু করে। লেফটেন্যান্ট জেমস গর্ডন আবিষ্কার করেন যে রিডলার ব্যাটম্যানের জন্য একটি বার্তা রেখে গেছেন, অন্যদিকে কমিশনার পিট স্যাভেজ অপরাধের দৃশ্যে একজন ভিজিলান্টিকে প্রবেশের অনুমতি দেওয়ায় তাকে তিরস্কার করেন এবং ব্যাটম্যানকে চলে যেতে বাধ্য করেন। পরে রিডলার স্যাভেজকে হত্যা করে এবং ব্যাটম্যানের জন্য আরেকটি বার্তা রেখে যায়।   অভিনয়ে   ব্রুস ওয়েইন/ব্যাটম্যান চরিত্রে রবার্ট প্যাটিনসন   সেলিনা কাইল/ক্যাটওম্যান চরিত্রে জোঁ ক্রাভিটজ  এডওয়ার্ড ন্যাশটন/রিডলার চরিত্রে পল ড্যানো  জেমস গর্ডন চরিত্রে জেফরি রাইট  কারমাইন ফ্যালকন চরিত্রে জন তারতুরো  গিল কলসন চরিত্রে পিটার সারসগার্ড  অ্যালফ্রেড পেনিওয়ার্থ চরিত্রে অ্যান্ডি সার্কিস  অসওয়াল্ড "ওজ" কোবলপট/পেঙ্গুইন চরিত্রে কলিন ফারেল   মার্কেটিং  Warner Bros. ২০২১ সালের ডিসেম্বরে www.rataalada.com ওয়েবসাইটের মাধ্যমে একটি ভাইরাল বিপণন প্রচার শুরু করে (Rata alada হল স্প্যানিশ ভাষায় "ডানাযুক্ত ইঁদুর")। ওয়েবসাইটটি ব্যবহারকারীদের রিডলারের সাথে সিমুলেটেড কথোপকথনে নিযুক্ত হতে দেয় এবং তার ধাঁধাগুলি সমাধান করা প্রচারমূলক আর্টওয়ার্ককে আনলক করে। ওয়েবসাইটের জন্য চূড়ান্ত পুরস্কার ছিল মুছে ফেলা দৃশ্য যেখানে ব্যাটম্যান আরখামে কেওগানের জোকারের সাথে দেখা করে। এখন যখন কেউ rataalada.com-এ যান, তখন একটি ছবি দেখানো হয় যাতে বলা হয়, "Rataalada.com ডোমেইনটি গোথাম পুলিশ বিভাগ দ্বারা জব্দ করা হয়েছে।"   পুরস্কার এবং মনোনয়ন   পুরস্কার অনুষ্ঠানের তারিখ বিভাগ প্রাপক ফলাফল সূত্র গোল্ডেন ট্রেলার অ্যাওয়ার্ডস ২২ জুলাই, ২০২১ বেস্ট টিজার স্টেটম্যান্ট এডভার্টাইজিং  বেস্ট মোশন/টাইটেল গ্রাফিক্স ডেবাস্টুডিওস, ইন.  বেস্ট সাউন্ড এডিটিং স্টেটম্যান্ট এডভার্টাইজিং     তথ্যসূত্র    বহিঃসংযোগ       বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:রিবুট চলচ্চিত্র বিষয়শ্রেণী:আইম্যাক্স চলচ্চিত্র বিষয়শ্রেণী:লন্ডনে ধারণকৃত চলচ্চিত্র বিষয়শ্রেণী:হার্টফোর্ডশায়ারে ধারণকৃত চলচ্চিত্র বিষয়শ্রেণী:শিকাগোয় ধারণকৃত চলচ্চিত্র বিষয়শ্রেণী:ব্যাটম্যান চলচ্চিত্র বিষয়শ্রেণী:দ্য ব্যাটম্যান (ফ্র‍্যাঞ্চাইজ) বিষয়শ্রেণী:মার্কিন সুপারহিরো চলচ্চিত্র বিষয়শ্রেণী:মার্কিন ধারাবাহিক খুনি চলচ্চিত্র বিষয়শ্রেণী:মার্কিন পুলিশ গোয়েন্দা চলচ্চিত্র বিষয়শ্রেণী:মার্কিন নব্য-নোয়ার চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:মার্কিন গোয়েন্দা চলচ্চিত্র বিষয়শ্রেণী:রাজনীতিবিদ সম্পর্কে চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন মারপিটধর্মী রোমাঞ্চকর চলচ্চিত্র বিষয়শ্রেণী:২০২০-এর দশকের সুপারহিরো চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:২০২২-এর চলচ্চিত্র বিষয়শ্রেণী:৪ডিএক্স চলচ্চিত্র বিষয়শ্রেণী:২০২২-এর অ্যাকশন থ্রিলার চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা বিষয়শ্রেণী:কোভিড-১৯ মহামারীর কারণে স্থগিত চলচ্চিত্র বিষয়শ্রেণী:২০২২-এর পটভূমিতে চলচ্চিত্র